ai4bharat/Pralekha huggingface dataset:
நீர்வளத் துறை அமைச்சகம்
நாட்டின் 91 பெரிய நீர்த் தேக்கங்களின் நீர் இருப்பு நிலை 2 சதவீதம் குறைந்தது
நாட்டின் 91 பெரிய நீர்த் தேக்கங்களின் நீர் இருப்பு நிலவரம் 2018 டிசம்பர் 6ஆம் தேதி முடிவடைந்த வாரத்தில் 94.994 பிசிஎம்-ஆக இருந்தது. இந்த நீர்த்தேக்கங்களின் மொத்த கொள்ளளவில் இது 59 சதவீதமாகும். 2018 நவம்பர் 29ஆம் தேதி முடிவடைந்த வாரத்தில் இது 61 சதவீதமாக இருந்தது. சென்ற ஆண்டு இதே காலத்தில் இருந்த இந்த நீர்த் தேக்கங்கள் மொத்த கொள்ளளவில் 2018 டிசம்பர் 6ல் முடிவடைந்த வாரத்தின் கொள்ளளவு 98 சதவீதமாகும். பத்தாண்டுகள் சராசரி கொள்ளளவில் இது 94 சதவீதமாகும்.
நாட்டில் உருவாக்கப்பட்டுள்ள மொத்த நீர் சேமிப்பு திறனான 257.812 பிசிஎம் அளவுடன் ஒப்பிடுகையில், தற்போது இந்த 91 நீர்த் தேக்கங்களின் மொத்த கொள்ளளவான 161.993 பிசிஎம் என்பது 63 சதவீத அளவை குறிப்பதாகும். இந்த 91 நீரத் தேக்கங்களில் 37ல் மொத்தம் 60 மெகாவாட்டுக்கும் கூடுதலான நீர்மின்சக்தி திட்டப்பயன்கள் இணைந்துள்ளன.
தெற்கு மண்டலம்
தெற்கு மண்டலத்தில் ஆந்திரப்பிரதேசம், தெலங்கானா, ஏபி மற்றும் டிஜி  கர்நாடகா, கேரளா, தமிழ்நாடு ஆகியவை உள்ளன. இந்த மண்டலத்தில் 51.59 பிசிஎம் மொத்த சேமிப்பு திறன் கொண்ட மத்திய நீர் ஆணையத்தின் கண்காணிப்பில் உள்ள 31 நீர்த்தேக்கங்கள் உள்ளன. இவற்றில் தற்போது மொத்த தண்ணீர் இருப்பு 26 புள்ளி 93 பிசிஎம் ஆகும். இது இவற்றின் மொத்த கொள்ளளவு திறனில் 52 சதவீதமாகும். சென்ற ஆண்டு இதே காலத்தில் இந்த நீர்த் தேக்கங்களில் இருந்த தண்ணீரின் அளவில் தற்போதைய இருப்பு 55 சதவீதமாகும். கடந்த 10 ஆண்டுகளில் இந்த நீர்த் தேக்கங்களில் இருந்த தண்ணீர் அளவின் சராசரியுடன் ஒப்பிடுகையில் தற்போதைய நீர் இருப்பு 59 சதவீதமாகும். இந்த வகையில் பார்த்தால் சென்ற ஆண்டு இதே காலத்தில் இருந்ததைவிட தற்போதைய இருப்பு குறைவானது. அதே போல கடந்த 10 ஆண்டுகளில் சராசரி இருப்புடன் ஒப்பிடுகையில் தற்போதைய இருப்பு குறைவானதாகும்.
சென்ற ஆண்டைக் காட்டிலும் இந்த ஆண்டு கூடுதலாக நீர் இருப்பு பெற்றுள்ள மாநிலங்கள் வருமாறு : இமாச்சலப்பிரதேசம், பஞ்சாப், ராஜஸ்தான், உத்தராகண்ட், மத்தியப்பிரதேசம், சத்தீஸ்கர், கர்நாடகா, கேரளா மற்றும் தமிழ்நாடு. சென்ற ஆண்டை ஒப்பிடுகையில் இந்த ஆண்டு நீர் இருப்பு நிலவரம் குறைந்துள்ள மாநிலங்கள் வருமாறு : ஜார்கண்ட், ஒடிசா, மேற்குவங்கம், திரிபுரா, குஜராத், மகாராஷ்டிரா, உத்தரப்பிரதேசம், ஏபி மற்றும் டிஜி, ஆந்திரப்பிரதேசம் மற்றும் தெலங்கானா.
---------
சிஜே/கோ
(Visitor Counter : 156
புவி அறிவியல் அமைச்சகம்
சமுத்திரங்களையும், அதன் பல்லுயிர்களையும் பேணிப் பாதுகாக்க ஐநா உறுப்பு நாடுகள் ஈடுபட வேண்டும் என்று இந்தியா வற்புறுத்தியுள்ளது
சமுத்திரங்களையும், அதன் பல்லுயிர்களையும் பேணிப் பாதுகாக்க ஐநா உறுப்பு நாடுகள் ஈடுபட வேண்டும் என்று இந்தியா வற்புறுத்தியுள்ளது.
இது சம்பந்தமான முக்கியத்துவம் வாய்ந்த வரைவு அறிக்கையைப் பற்றி மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் பேசும் போது, பல்லுயிர் மேலாண்மை குறித்த இந்தியாவின் அணுகுமுறை உலக அளவில் ஏற்றுக் கொள்ளப்படும் 3 முக்கிய கொள்கைகளான பாதுகாப்பு, நிலையான பயன்பாடு, சமநிலையிலான பயன்கள் பகிர்தல் போன்றவைகளாகும் என்றார்.
பல்லுயிர் பாதுகாப்புச்சட்டம் 2002-ன் கீழ் உலகளாவிய நிறுவனங்களுக்கு அனைத்து வகையிலும் ஒத்துழைப்பு வழங்க இந்தியா உறுதி பூண்டுள்ளது. இந்த வரைவு அறிக்கையின் நோக்கமானது பெருங்கடல் பகுதிகளையும், அதன் பல்லுயிர்களையும் பாதுகாப்பதற்கு உலக அளவில் உடன்படிக்கையை ஏற்படுத்துவதாகும் என டாக்டர் ஜிதேந்திர சிங் கோடிட்டுக் காட்டினார்.
---
AP/GS/KPG/KRS
(Visitor Counter : 134
இளைஞர் நலன் மற்றும் விளையாட்டு அமைச்சகம்
ஒலிம்பிக் போட்டியில் கலந்து கொள்ளும் இந்திய குழுவினருக்கு உதவ டோக்கியோ இந்திய தூதரகத்தில் தனிப்பிரிவு
டோக்கியோ ஒலிம்பிக் போட்டியில் கலந்துக் கொள்ளும் இந்திய வீரர்கள் மற்றும் குழுவினருக்கு தேவையான வசதிகள் செய்வது பற்றி தொடர்ந்து ஆய்வு செய்யப்பட்டு வருகிறது.
விளையாட்டு வீரர்களின் செயல்திறனை மேம்படுத்த பயிற்சியாளர்கள், மருத்துவர்கள், உடற்பயிற்சி நிபுணர்கள் என முடிந்த அளவு அதிகளவிலான நபர்களை அனுப்ப விளையாட்டுத்துறை அமைச்சகம் முடிவு செய்துள்ளது. டோக்கியோ ஒலிம்பிக் போட்டிக்கு அமைச்சகம் அளவிலான குழுவை அனுப்ப வேண்டாம் என முடிவு செய்யப்பட்டுள்ளது.
ஒலிம்பிக் வீரர்கள் மற்றும் குழுவினருக்கு தேவையான உதவிகளை வழங்க, டோக்கியோவில் உள்ள இந்திய தூதரகத்தில் ‘ஒலிம்பிக் திட்ட பிரிவு’ என்ற தனிப் பிரிவு உருவாக்கப்படுகிறது. இந்த பிரிவு, இந்திய குழுவினருக்கு தேவையான அனைத்து உதவிகளையும் மேற்கொள்ளும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1726217
பிரதமர் அலுவலகம்
பிரதமரின் பயிர்க்காப்பீட்டுத் திட்டத்தின் தாக்கம் குறித்து பிரதமர் மகிழ்ச்சி தெரிவித்துள்ளார்
பிரதமரின் பயிர்க்காப்பீட்டுத் திட்டத்தின் தாக்கம் குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார். நமது விவசாய சகோதரிகள், சகோதரர்களின் முகங்களில் பிரதமரின் பயிர்க்காப்பீட்டுத் திட்டத்தால் காணப்படும் புன்னகையைவிட, பெருமகிழ்ச்சி என்னவாக இருக்கமுடியும் என்றும் அவர் கூறியுள்ளார்.
பிரதமரின் பயிர்க் காப்பீட்டுத் திட்டத்தின் பயன்கள் குறித்து மாநிலங்களவை உறுப்பினர் திரு ராம்சந்தர் ஜங்ரா ட்விட்டர் பதிவில் குறிப்பிட்டுள்ளார்.
மாநிலங்களவை உறுப்பினரின் ட்விட்டருக்கு பதில் அளித்து பிரதமர் கூறியிருப்பதாவது:
“நமது விவசாய சகோதரிகள், சகோதரர்களின் முகங்களில் பிரதமரின் பயிர்க்காப்பீட்டுத் திட்டத்தால் காணப்படும் புன்னகையைவிட, பெருமகிழ்ச்சி என்னவாக இருக்கமுடியும்”
சுகாதாரம் மற்றும் குடும்ப நலத்துறை அமைச்சகம்
பிற்படுத்தப்பட்ட பகுதிகளில் 70 புதிய மருத்துவ கல்லூரிகள் செயல்படுகின்றன
மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவீன் பவார் மக்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
அரசு மற்றும் தனியார் மருத்துவ கல்லூரிகள் இல்லாத மாவட்டங்கள் மற்றும் பகுதிகளில் அங்குள்ள மாவட்ட மருத்துவமனைகளுடன் இணைந்து செயல்படும் வகையில் புதிய மருத்துவ கல்லூரிகளை மத்திய நிதியுதவி திட்டத்தின் கீழ் மத்திய சுகாதார மற்றும் குடும்ப நல அமைச்சகம் அமைத்து வருகிறது.
இந்த நடவடிக்கை பின்தங்கிய பகுதிகளில் சுகாதார சேவையை மேம்படுத்த உதவும். இத்திட்டத்தின் கீழ் 157 புதிய மருத்துவ கல்லூரிகளை 3 கட்டங்களாக அமைக்க மத்திய அரசு அனுமதி வழங்கியுள்ளது. இவற்றில் 70 மருத்துவ கல்லூரிகள் செயல்பாட்டுக்கு வந்துள்ளன.
மூன்றாவது கட்ட பணியில், தமிழகத்தில் திருப்பூர், நீலகிரி, ராமநாதபுரம், நாமக்கல், திண்டுக்கல், விருதுநகர், கிருஷ்ணகிரி, திருவள்ளூர், நாகப்பட்டினம், அரியலூர், கள்ளக்குறிச்சி ஆகிய 11 மாவட்டங்களில் மருத்துவ கல்லூரிகள் அமைக்க மத்திய அரசு அனுமதி வழங்கியுள்ளது.
மற்ற மாநிலங்களில் புதிய மருத்துவ கல்லூரிகளின் விவரத்தை கீழ்கண்ட இணைப்பில் பார்க்கவும்: https://pib.gov.in/PressReleasePage.aspx?PRID=1780153
சிறப்பு சேவைகள் மற்றும் கட்டுரைகள்
தாம்பரம் விமானப்படை நிலையத்தில் 53 அதிகாரிகள் விமானி பயிற்சியை நிறைவு செய்தனர்
தாம்பரம் விமானப்படை நிலையத்தில் 53 அதிகாரிகள் விமானி பயிற்சியை நிறைவு செய்தனர்.
இந்த 153-வது விமானி பயிற்சி நிறைவு விழாவில் தலைமை விருந்தினராக கலந்து கொண்ட ஏர் மார்ஷல் மன்வேந்தரசிங், ஏர் ஆபிசர் கமாண்டிங் இன் சீஃப் பேசும் போது, “இந்த நிறுவனம் மூலம் பயிற்சி பெற்ற ராணுவ விமானிகள் சிறப்பாக பணியாற்றி வருகிறார்கள். இந்த பயிற்சியை வெற்றிகரமாக முடித்தவர்கள் சிறந்த ஆற்றலுடன் செயல்பட்டு, வருங்கால அதிகாரிகளுக்கு முன்னுதாரணமாக திகழ வேண்டும்” என்று கூறினார்.
குரூப் கேப்டன் ரத்தீஷ் குமார், கமாண்டிங் ஆபிசர் தலைமை விருந்தினரை வரவேற்று, இந்த பயிற்சியின் சாதனைகளை பட்டியலிட்டார்.
பயிற்சியை முடித்த 53 அதிகாரிகளில், இந்திய விமானப் படையை சேர்ந்த 41 பேரும், இந்திய ராணுவத்தை சேர்ந்த 2 பேரும், கடற்படையை சேர்ந்த 6 பேரும், கடலோரக் காவல் படையை சேர்ந்த 2 பேரும், நட்புறவு வெளிநாடுகளான மியான்மரிலிருந்து ஒருவரும், நேபாளத்திலிருந்து ஒருவரும் அடங்குவர்.
இந்த விமானி பயிற்சி வகுப்புகள் 22 வாரங்களாக மிகவும் கடினமான வகையில் அமைந்திருக்கும். விமானத்தில் பறப்பது தொடர்பாக மட்டுமே 9 கட்டங்களாக பயிற்சி அளிக்கப்படும். மேலும், 200 மணி நேர விமானத்தள பயிற்சியும் உண்டு. இந்த பயிற்சியை வெற்றிகரமாக முடித்த அதிகாரிகளுக்கு உயரிய அடையாளத்துடன் கூடிய கௌரவம் அளிக்கப்படும். அதன் மூலம் அவர்களின் தனித்துவமான ஆற்றலை அனைவரும் புரிந்து கொள்ளலாம்.
பிரதமர் அலுவலகம்
அமேசான் தலைவர் மற்றும் தலைமை நிர்வாக அதிகாரி ஆண்ட்ரூ ஆர். ஜஸ்ஸியுடன் பிரதமரின் சந்திப்பு
வாஷிங்டன் டிசியில் ஜூன் 23, 2023 அன்று அமேசான் நிறுவனத்தின் தலைவர் மற்றும் தலைமை நிர்வாக அதிகாரி திரு. ஆண்ட்ரூ ஆர். ஜஸ்ஸியைப் பிரதமர் திரு நரேந்திர மோடி சந்தித்தார்.
பிரதமரும் திரு. ஜஸ்ஸியும் இ-வணிகம் குறித்து விவாதித்தனர். இந்தியாவின் சரக்குப் போக்குவரத்துத் துறையில் அமேசானுடன் மேலும் ஒத்துழைப்பதற்கான சாத்தியக்கூறுகள் குறித்தும் அவர்கள் விவாதித்தனர்.
இந்தியாவில் எம்எஸ்எம்இ-களின் டிஜிட்டல் மயமாக்கலை ஊக்குவிக்கும் அமேசானின் முயற்சியைப் பிரதமர் வரவேற்றார்.
குடியரசுத் துணைத் தலைவர் செயலகம்
ரக்ஷா பந்தன் பண்டிகையை முன்னிட்டு குடியரசுத் துணைத் தலைவர் நாட்டு மக்களுக்கு வாழ்த்து
ரக்ஷா பந்தன் பண்டிகையை முன்னிட்டு குடியரசுத் துணைத் தலைவர் திரு.எம்.வெங்கையா நாயுடு நாட்டு மக்களுக்கு வாழ்த்துகளைத் தெரிவித்துள்ளார். அவர் வெளியிட்டுள்ள வாழ்த்துச் செய்தியில், “ரக்ஷா பந்தன் திருநாளில் நாட்டு மக்கள் அனைவருக்கும் எனது நல்வாழ்த்துகளைத் தெரிவித்துக் கொள்கிறேன். இந்த நன்னாளில், இந்தியாவிலும், உலகெங்கிலும் சகோதரர்களுக்கும், சகோதரிகளுக்குமான அன்பான பிணைப்புக்கு மரியாதை செலுத்தப்படுகிறது. சகோதர, சகோதரிகளுக்கு இடையேயான அன்பையும், பாசத்தையும் இந்த திருநாள் வலுப்படுத்துகிறது. நமது சமூகத்தில் காலம் காலமாக பெண்களுக்கு அளிக்கப்பட்டு வரும் மரியாதையையும், மாண்பினையும் காக்க அனைவரும் உறுதி ஏற்போம். பெண்கள் தமது உண்மையான செயல்திறனை வெளிப்படுத்துவதற்கு வாய்ப்பளிப்போம். இந்த திருநாள், நம் நாட்டுக்கு அன்பு, நல்லிணக்கம் மற்றும் வளத்தை கொண்டு வரட்டும்” என்று கூறியுள்ளார்.
(Visitor Counter : 116
புவி அறிவியல் அமைச்சகம்
தமிழகம் மற்றும் புதுச்சேரியில் ஜனவரி 5, 6ம் தேதிகளில் கனமைழைக்கு வாய்ப்பு
தமிழகம், புதுச்சேரி மற்றும் காரைக்காலில், ஜனவரி 5, 6ம் தேதிகளில் கனமழைக்கு வாய்ப்புள்ளதாக இந்திய வானிலை மையம் தெரிவித்துள்ளது.
இந்திய வானிலை மையம் வெளியிட்டுள்ள அறிக்கையில் கூறியிருப்பதாவது:
மத்திய பாகிஸ்தான் மற்றும் அதனையொட்டியுள்ள பகுதிகள், தென்மேற்கு ராஜஸ்தான் மற்றும் அதனையொட்டியுள்ள பகுதியில் புயல் மேலடுக்கு சுழற்சி காணப்படுகிறது. இதோடு வடக்கு மற்றும் தெற்கு மண்டலத்தில், வடக்கு பஞ்சாப்பில் இருந்து வடகிழக்கு அரபிக் கடல் வரை காற்று சங்கமும் இன்று காணப்பட்டது.
இதன் காரணமாக வடமேற்கு இந்தியாவில் ஜனவரி 5ம் தேதி வரை இடி, மின்னலுடன் மிதமானது முதல் தீவிர மழை பெய்யும். பஞ்சாப், ஹரியானா, சண்டிகர் மற்றும் தில்லி, மேற்கு உத்தரப் பிரதேசம் மற்றும் வடக்கு ராஜஸ்தானில் 3 மற்றும் 4ம் தேதிகளிலும், ஜம்மு காஷ்மீர், லடாக், முசாபராபாத், இமாச்சலப் பிரதேசம், உத்தரகாண்ட் ஆகிய பகுதிகளில் ஜனவரி 4 மற்றும் 5ம் தேதிகளில் மழை பெய்யும்.
தமிழகம், புதுச்சேரி, காரைக்கால், கேரளா, மாஹே, லட்சத்தீவு ஆகிய பகுதிகளில் ஜனவரி 5, 6ம் தேதிகளில், இடி, மின்னலுடன் கனமழைக்கு வாய்ப்புள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1685830
----
(Visitor Counter : 105
ரெயில்வே அமைச்சகம்
வந்தே பாரத் வகை ரயில் பெட்டிகளுக்கான ஒப்பந்தத்தை இந்திய ரயில்வே இறுதி செய்தது
ரயில் பெட்டிகளுக்கான  ஐஜிபிடி சார்ந்த மும்முனை உந்துவிசை, கட்டுப்பாடு மற்றும் இதர தளவாடங்களின் வடிவமைப்பு, மேம்பாடு, தயாரிப்பு, விநியோகம், ஒருங்கிணைப்பு, பரிசோதனை மற்றும் பொருத்துதலுக்கான ஒப்பந்தத்தை இந்திய ரயில்வே இறுதி செய்துள்ளது.
ஒவ்வொன்றிலும் 16 பெட்டிகளைக் கொண்ட 44 அடுக்குகளுக்கான ஒப்பந்தம் 2021 ஜனவரி 21 அன்று இறுதி செய்யப்பட்டது. இந்த ஒப்பந்தத்தின் படி, விரிவான வருடாந்திர பராமரிப்பை ஐந்து வருடங்களுக்கு ஒப்பந்ததாரர் மேற்கொள்ள வேண்டும்.
உள்நாட்டிலேயே ரயில் பெட்டிகளை தயாரிப்பதற்காக தொழில்துறையுடன் பல கட்டங்களாக நடத்தப்பட்ட ஆலோசனைகளுக்கு பிறகு இந்த ஒப்பந்தத்திற்கான வரைமுறைகள் நிர்ணயிக்கப்பட்டன. முதல் முறையாக, ஒப்பந்தத்தின் மொத்த மதிப்பில் 75 சதவீதம் உள்நாட்டிலேயே உற்பத்தி செய்யப்பட வேண்டும். இதன் மூலம் தற்சார்பு இந்தியா இயக்கத்திற்கு ஊக்கம் கிடைக்கும்.
மூன்று நிறுவனங்கள் பங்கேற்ற இந்த ஏலத்தில், மொத்த மதிப்பில் 75 சதவீதம் உள்நாட்டிலேயே உற்பத்தி செய்யப்பட வேண்டும் என்ற விதியை பூர்த்தி செய்த, குறைவான ஏலத்தொகையை கேட்ட திருவாளர்கள் மேதா செர்வோ டிரைவ்ஸ் லிமிடெட்டுக்கு ரூ 2211,64,59,644-க்கு ஒவ்வொன்றிலும் 16 பெட்டிகளைக் கொண்ட 44 அடுக்குகளுக்கான ஒப்பந்தம் இறுதி செய்யப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691194
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 205.92 கோடி 93.51 கோடி 2-வது தவணை மற்றும் 10.35 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 32,73,551 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,34,793 கொவிட் சிகிச்சை பெறுபவர்கள் எண்ணிக்கை 0.31 சதவிதமாக உள்ளது.
குணமடைந்தோர் விகிதம் தற்போது 98.50 சதவீதம்
கடந்த 24 மணி நேரத்தில் 19,928 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,34,65,552 என அதிகரித்துள்ளது.
கடந்த 24 மணி நேரத்தில் 19,406 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.96 சதவீதம் ஆகும்
வாராந்திர பாதிப்பு விகிதம் 4.63 சதவீதம் ஆகும்
இதுவரை மொத்தம் 87.75 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,91,187 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1848971
சிறப்பு சேவைகள் மற்றும் கட்டுரைகள்
பாஸ்போர்ட்டுக்கு விண்ணப்பித்தவர்களிடம் காணொலிக் காட்சி மூலம் விசாரணை
சென்னை மண்டல பாஸ்போர்ட் அலுவலகத்தில், பாஸ்போர்ட் பெற விண்ணப்பித்தவர்களுக்கு காணொலிக் காட்சி மூலம் விசாரணை நடத்தப்படுகிறது.
இது தொடர்பாக சென்னை மண்டல பாஸ்போர்ட் அலுவலகம் விடுத்துள்ள செய்திக் குறிப்பில் கூறியிருப்பதாவது:
நிலுவையில் உள்ள பாஸ்போர்ட் விண்ணப்பங்களை பரிசீலிப்பதற்காகவும், கொவிட்-19 நெருக்கடியால் அலுவலகத்தில் கூட்ட நெரிசலையும் தவிர்ப்பதற்காகவும் ஸ்பைப் மற்றும் கூகுள் டியோ இணையதளங்களின் வீடியோ அழைப்பு மூலம் மெய்நிகர் முறையிலான விசாரணைகள், இந்த அலுவலகத்தில் நவம்பர் 23ம் தேதி முதல் நடைபெற்று வருகின்றன. சென்னை மண்டல பாஸ்போர்ட் அலுவலகத்தில், விண்ணப்பங்கள் நிலுவையில் உள்ள விண்ணப்பதாரர்கள், வேலை நாட்களில் காலை 10 மணி முதல் மதியம் 12.30 மணி வரை கீழ்க்கண்ட ஐ.டி.யில் தொடர்பு கொள்ளலாம்:
SKYPE: Rpo chennai.
SKYPE LINK: live:.cid.1a27fe4d2074be7a
GOOGLE DUO: rpochennaipublic@[at]gmail[dot]com
 விண்ணப்பதாரர்களுக்கு மட்டுமே வீடியோ அழைப்பு மூலம் மெய்நிகர் விசாரணை வசதி கிடைக்கும். விண்ணப்தாரர்கள் சார்பாக வேறு யாரிடமும் விசாரணை நடத்தப்படாது.
 இந்த வசதி பொதுவான விசாரணைக்கு அல்ல. பாஸ்போர்ட் தொடர்பான பொது விசாரணைக்கு இலவச எண். 1800-258-1800 என்ற எண்-ஐ தொடர்பு கொள்ளவும் அல்லது rpo.chennai@mea.gov.in என்ற முகவரிக்கு இ-மெயில் அனுப்பவும்.
விவசாயத்துறை அமைச்சகம்
நார் உரிக்கப்பட்ட முற்றிய தேங்காய்க்கான குறைந்தபட்ச ஆதரவு விலையை அரசு அறிவித்துள்ளது.
நார் உரிக்கப்பட்ட முற்றிய தேங்காய்க்கான 2020 பருவத்திற்கான குறைந்தபட்ச ஆதரவு விலை, குவிண்டால் ஒன்றுக்கு 2,700 ரூபாய் என்று மத்திய அரசு அறிவித்துள்ளது. 2019 பருவத்தில் குவிண்டால் ஒன்றுக்கு 2571 ரூபாயாக இருந்தது. தற்போதைய விலை 5.02 சதவிகிதம் அதிகமாகும்.
இத்தகவலைத் தெரிவித்த வேளாண்மை, விவசாயிகள் நலன், கிராமப்புற வளர்ச்சி, பஞ்சாயத்துராஜ் துறைகளுக்கான மத்திய அமைச்சர் திரு நரேந்திர சிங் தோமர், பிரதமர் திரு. நரேந்திர மோடி தலைமையிலான அரசு பல்வேறு வகையான பயிர்களை விளைவிக்கும், நாடு முழுவதும் உள்ள விவசாயிகளின் நலனுக்கு அதிக முக்கியத்துவம் கொடுத்து வருகிறது என்றார். இலட்சக்கணக்கான சிறு தேங்காய் விவசாயிகள் பயனடைவதை உறுதி செய்யும் வகையில் தேங்காய்களை கொள்முதல் செய்வதற்காக, நார் உரிக்கப்பட்ட முற்றிய தேங்காய்க்கான குறைந்தபட்ச ஆதரவு விலை அதிகரிக்கப்பட்டுள்ளது.
தேங்காய் என்பது சிறு விவசாயிகள் விளைவிக்கும் பயிர் என்பதால், விவசாயிகள் அளவில், தேங்காயை, கொப்பரைத் தேங்காயாக மாற்றுவதற்கான வசதி ஏற்படுத்துவது என்பது இயலாது. எண்ணெய்க் கொப்பரைத் தேங்காய்க்கு 2020 பருவப்பயிருக்கு குவிண்டால் ஒன்றுக்கு 9960 ரூபாய் குறைந்தபட்ச ஆதரவு விலை அறிவிக்கப்பட்டுள்ள போதிலும், தற்போது நார் உரிக்கப்பட்ட தேங்காய்க்கான குறைந்த பட்ச ஆதரவு விலை உயர்த்தி அறிவிக்கப்பட்டுள்ளதால், தங்களிடமுள்ள தேங்காய்களை கொப்பரையாக மாற்றுகின்ற வரை தங்களிடம் வைத்திருக்க வசதி இல்லாத சிறு விவசாயிகள் தங்களிடமுள்ள தேங்காய்களுக்கு உடனடியாகப் பணம் பெறுவதை உறுதிசெய்ய முடியும் என்று திரு தோமர் கூறினார். பெருந்தொற்று காரணமாகவும், அதையடுத்து பொருள் வழங்கு தொடரில் ஏற்பட்ட இடையூறுகளாலும் பாதிக்கப்பட்டுள்ள தேங்காய் விவசாயிகளுக்கு இது நிம்மதி அளிக்கும்.
(Visitor Counter : 198
ஊரக வளர்ச்சி அமைச்சகம்
மகாத்மா காந்தி தேசிய ஊரக வேலைவாய்ப்பு உறுதித் திட்டம்: தண்ணீர் சேமிப்பு நடவடிக்கையால் 143 ஹெக்டேர் பலன்
மகாத்மா காந்தி தேசிய ஊரக வேலைவாய்ப்பு உறுதித் திட்டத்தின்  கீழ் தண்ணீர் சேமிப்பு நடவடிக்கை மூலம் கடந்த மூன்று ஆண்டுகளில் 143 ஹெக்டேர் பாசனப் பகுதி பலனடைந்துள்ளது.
நீடித்த தண்ணீர் சேமிப்பு நடவடிக்கைக்கு மகாத்மா காந்தி தேசிய ஊரக வேலைவாய்ப்பு உறுதித் திட்டத்தில் கடந்த மூன்றாண்டுகளாக முன்னுரிமை தரப்பட்டு வருகிறது. இது குறித்து பொருளாதார மேம்பாட்டு நிறுவனமும்  சமூக மேம்பாட்டு கவுன்சிலும்  நடத்திய ஆய்வுகளின் மூலம் உற்பத்தி, பலனடைந்த பாசனப் பரப்பு, வருவாய், நிலத்தடி நீர் அளவு ஆகியவை மேம்பட்டுள்ளது தெரியவந்துள்ளது.
2015-16ம் ஆண்டு போதிய மழை பெய்யாததை அடுத்து மாண்புமிகு பிரதமர் திரு. நரேந்திர மோடி மாநில முதலமைச்சர்களுடன் விவாதித்தார். அப்போது, தண்ணீர் சேமிப்புக்கு உதவும் வகையில் ஏப்ரல் முதல் ஜூன் மாதம் வரையில் மகாத்மா காந்தி தேசிய ஊரக வேலைவாய்ப்பு உறுதித் திட்டத்தை முழுமையாகப் பயன்படுத்திக் கொள்ள வேண்டியதன் அவசியத்தை வலியுறுத்தினார்.
தண்ணீர்ச் சிக்கனத்தை அனைத்துத் தரப்பினரும் ஒருமித்து உறுதி செய்வதற்காக நடப்பு நிதியாண்டில் கோடைக் கால மாதங்களில் மாநிலங்களுக்கும் யூனியன் பிரதேசங்களுக்கும் மொத்தம் ரூ. 25,376 கோடி ஏற்கெனவே அளிக்கப்பட்டுள்ளது.
ஒவ்வொரு மாநிலமும் தண்ணீர்ச் சிக்கனம் மிகவும் இன்றியமையாதது என்பதை உணர்ந்துள்ளது. நாடு முழுவதும் உள்ள அனைத்து மாநிலங்களிலும் மொத்தம் 2,156 நதிகளுக்குப் புத்துயிர் தரும் பணிகள் ஏற்கெனவே தொடங்கி விட்டன.
நீர்நிலைகளைத் தூர்வாரி மீண்டும் பயன்படுத்துவது, புதிதாகக் குளங்களை வெட்டுவது போன்ற சில ஆக்கபூர்வமான பணிகளும் தொடங்கப்பட்டுள்ளன. ஒவ்வொரு மாநிலத்திலும் அனைத்து மாநிலங்களும் தண்ணீர்ச் சிக்கனத்தை மக்கள் இயக்கமாகத் தொடங்குவதற்கு முன்வந்துள்ளன. ராஜஸ்தான், ஜார்க்கண்ட், குஜராத், உத்தரப்பிரதேசம், சத்தீஸ்கர், கேரளம், தமிழகம், மத்தியப் பிரதேசம், தெலுங்கானா, ஒடிசா, மகாராஷ்டிரம், சிக்கிம், மேற்கு வங்கம் ஆகிய மாநிலங்களில் அடித்தள மக்கள், சிறு விவசாயிகளின் நலனுக்காக அந்தந்த ஊர்களின் தேவைகளுக்கு ஏற்ப நீடித்த தண்ணீர்ச் சிக்கன ஏற்பாடுகளை உறுதி செய்வதற்கான நடவடிக்கைகள் எடுக்கப்பட்டுள்ளன.
-----
(Visitor Counter : 203
உள்துறை அமைச்சகம்
இடது சாரி தீவிரவாதம் குறித்து மத்திய உள்துறை அமைச்சர் ஆய்வு கூட்டம்
இடது சாரி தீவிரவாதம் குறித்து, புதுதில்லியில் மத்திய உள்துறை அமைச்சர் திரு அமித்ஷா இன்று ஆய்வு கூட்டம் நடத்தினார்.
இதில் மத்திய அமைச்சர்கள், பீகார், ஒடிசா, மகாராஷ்டிரா, தெலங்கானா, மத்தியப் பிரதேசம், ஜார்கண்ட் மாநிலங்களின் முதல்வர்கள், ஆந்திர உள்துறை அமைச்சர் மற்றும் மத்திய பாதுகாப்பு படை உயர் அதிகாரிகள் கலந்து கொண்டனர். இந்த கூட்டத்தில் திரு. அமித்ஷா பேசியதாவது:
பிரதமர் திரு நரேந்திர மோடியின் தலைமையின் கீழ், இடதுசாரி தீவிரவாத பாதிப்பு மாநிலங்களின் வளர்ச்சியில் மத்திய அரசு உறுதியாக உள்ளது. மத்திய அரசின் முயற்சிகளால், இடது சாரி தீவிரவாதத்தை முறியடிப்பதில் நாம் வெற்றி கண்டுள்ளோம். இடது சாரி தீவிரவாத தாக்குதல் சம்பவம் 23 சதவீதமாகவும், உயிரிழப்பு சதவீதம் 21 சதவீதமாகவும் குறைந்துள்ளது. முதல் முறையாக உயிரிழப்பு 200க்கு கீழ் குறைந்துள்ளது நாம் அனைவருக்கும் மிகப் பெரிய சாதனை.
வடகிழக்கு பகுதியில் இடது சாரி தீவிரவாதிகளை சரணடைய செய்வதிலும், ஆயுதங்களை ஒப்படைக்கச் செய்வதிலும், அரசு வெற்றி கண்டுள்ளது. இதுவரை 16,000 பேர் தீவிரவாதத்தை கைவிட்டு, இயல்பு வாழ்க்கைக்கு திரும்பியுள்ளனர்.
இடது சாரி அமைப்புகளுக்கான வருமானத்தை முடக்குவது மிக முக்கியம். இதை மத்திய, மாநில அரசுகள் இணைந்து செய்ய வேண்டும்.
இடதுசாரி தீவிரவாத பிரச்சினைகளை தீர்ப்பதை அடுத்த ஒராண்டில், அனைத்து முதல்வர்களும் முன்னுரிமை அளிக்க வேண்டும். அப்போதுதான் இப்பிரச்சினைக்கு நிரந்தர தீர்வு ஏற்படும். மத்திய பாதுகாப்பு படைகளை பணியமர்த்துவதற்காக, மாநில அரசுகள் செய்யும் நிரந்தர செலவை குறைக்க பிரதமர் திரு நரேந்திர மோடி முக்கிய முடிவெடுத்துள்ளார்.
இவ்வாறு திரு அமித்ஷா கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758295
-----
(Visitor Counter : 585
வடகிழக்குப் பகுதி வளர்ச்சி அமைச்சகம்
வடகிழக்குப் பகுதித் திட்டங்கள் மறு ஆய்வு : டாக்டர் ஜித்தேந்திர சிங் தகவல்
மத்திய வடகிழக்குப் பகுதி மேம்பாட்டு இணையமைச்சர் டாக்டர் ஜித்தேந்திர சிங் மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:வடகிழக்குப் பகுதித் திட்டங்களை மறு ஆய்வு செய்ய, நிதி ஆயோக் 17 துணைக் குழுக்களை அமைத்துள்ளது. இதில் சிவில் சொசைட்டி அமைப்பு, மத்திய அமைச்சகங்கள், துறைகள் சேர்ந்தவர்கள் உறுப்பினர்களாக உள்ளனர். இவர்கள் 17 துறைகளில், செயல் திட்டங்களுடன் பணியாற்றுவர். நிதியமைச்சகத்தின் உத்தரவுப்படி, வடகிழக்குப் பகுதித் திட்டங்கள் 14-வது நிதி ஆணையக் காலத்துக்குப் பின்பும் தொடரும். இதற்குத் தன்னிச்சையான மதிப்பீடுத் தேவை. வடகிழக்கு கவுன்சில் அமல்படுத்திய திட்டங்களின் மதிப்பீடு முடிவடைந்து விட்டது.8 வடகிழக்கு மாநிலங்களில் கொவிட் எதிர்ப்பு நடவடிக்கையின் போது, மக்களுக்கு ஏற்பட்ட சிரமங்களைக் குறைப்பதற்கு ரூ.25 கோடியை வடகிழக்கு மேம்பாட்டு அமைச்சகம் வழங்கியது.
இவ்வாறு டாக்டர் ஜித்தேந்திர சிங் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1695066
பிரதமர் அலுவலகம்
குல்குரு சுவாமி ராஜர்ஷி முனியின் மறைவுக்கு பிரதமர் இரங்கல்
லகுலிஷ் பாரம்பரியத்தைச் சேர்ந்த குல்குரு சுவாமி ராஜர்ஷி முனியின் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். இது குறித்து பிரதமர் வெளியிட்டுள்ள அறிக்கையில், பல ஆண்டுகளாக சுவாமிஜி, யோகாவுக்கு அளப்பரிய பங்களிப்பு செய்துள்ளதாக கூறியுள்ளார். அவரது ஆன்மா சாந்தியடைய தாம் பிரார்த்திப்பதாகவும் அவரை இழந்து வாடும் சீடர்களுக்கு இரங்கலைத் தெரிவித்துக் கொள்வதாகவும் கூறியுள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"பிராமணராக மாறிய லகுலிஷ் பாரம்பரியத்தின் குருவான குரு சுவாமி ராஜர்ஷி முனியின் மறைவு வருத்தமளிக்கிறது. அவர் பல ஆண்டுகளாக யோகாவை வளர்த்து வந்தார். அவருடைய ஆன்மா சாந்தியடைய மனப்பூர்வமான பிரார்த்தனைகள் மற்றும் அவரை இழந்து வாடும் பக்தர்களுக்கு இரங்கல்."
பிரதமர் அலுவலகம்
புதுதில்லி விஞ்ஞான் பவனில் நடைபெற்ற நிகழ்ச்சியில், 9ஆவது சுற்று நகர எரிவாயு விநியோக திட்டத்திற்கு அடிக்கல் நாட்டி பிரதமர் ஆற்றிய உரையின் சுருக்கம்
மேடையில் வீற்றிருக்கும் எனது அமைச்சரவை சகாக்கள் திரு. தர்மேந்திர பிரதான் அவர்களே, டாக்டர் ஹர்ஷ்வர்தன் அவர்களே, தொழில்நுட்ப உதவியால் நாட்டின் பல்வேறு பகுதிகளில் இருந்தும் நம்முடன் இணைந்துள்ள முக்கிய பிரமுகர்களே, ஒப்பந்தப் புள்ளியில் பங்கேற்பதற்காக இங்கு வந்துள்ள தொழில் அதிபர்களே,
சகோதர, சகோதரிகளே,
எதிர்கால இந்தியாவை நிர்ணயிப்பதற்காக எத்தகைய பெரும் பணிகள் செயல்பாட்டிற்கு வருகிறது என்பதை இன்று நாம் அனைவரும் கண்கூடாகக் காண்கிறோம். இந்தியாவில் அடுத்த தலைமுறைக்கான கட்டமைப்பு மேம்பாட்டு பணியில் இன்றைய தினம் குறிப்பிடத்தக்க முன்னேற்றம் ஏற்பட்டுள்ளதைக் குறிக்கும் விதமாக, 129 மாவட்டங்களில் நகர எரிவாயு விநியோகத் திட்டத்திற்கான பணி தொடங்குகிறது. இது தவிர, 10வது சுற்றுக்கு ஒப்பந்த புள்ளிக்கான பணிகளும் தொடங்கியுள்ளது.
இந்தப் பணிகள் நிறைவடையும்போது, அதன் முடிவுகள் பெரிய அளவில் இருக்கும் என்பதால், இன்றைய தொடக்கங்கள் மிகவும் முக்கியத்துவம் வாய்ந்தவையாகும். 10வது சுற்று ஒப்பந்தத்திற்கான பணிகள் தொடங்கி நிறைவடையும்போது, நாட்டில் உள்ள 400க்கும் மேற்பட்ட மாவட்டங்கள் நகர எரிவாயு விநியோகத் திட்ட கட்டமைப்பிற்குள் கொண்டு வரப்படும். இதன் மூலம் நாட்டின் மக்கள் தொகையில் 70%-க்கு மேற்பட்ட மக்கள் பயனடைவார்கள் என, என்னிடம் தெரிவிக்கப்பட்டுள்ளது. நாட்டின் வளர்ச்சியிலும் மக்களின் வாழ்க்கைத் தரத்தை மேம்படுத்துவதிலும், இது மாபெரும் சாதனையாகும்.
நண்பர்களே,
கடந்த 2014-ஆம் ஆண்டு வரை, நாட்டில் 66 மாவட்டங்களில் மட்டுமே, எரிவாயு விநியோக கட்டமைப்பு உருவாக்கப்பட்டது. ஆனால் தற்போது, நாட்டில் உள்ள 174 மாவட்டங்களில் நகர எரிவாயு விநியோகத் திட்டப் பணிகள் மேற்கொள்ளப்பட்டு வருகின்றன. அடுத்த 2 – 3 ஆண்டுகளில் இந்த எண்ணிக்கை 400 மாவட்டங்களைத் தாண்டும்.
இந்தப் புள்ளி விவரங்களை முக்கியமற்றதாக கருதி விட முடியாது. கடந்த நான்காண்டுகளில் எரிவாயு சார்ந்த பொருளாதார மேம்பாட்டிற்காக, நமது நகரங்களில் எந்த அளவிற்கு வலுவான நடவடிக்கை மேற்கொள்ளப்பட்டுள்ளது என்பதை சித்தரிக்கும் மாபெரும் புள்ளி விவரங்கள் இதில் அடங்கியுள்ளது. 2014ல் 25 லட்சம் வீடுகளுக்கு குழாய் மூலம் எரிவாயு இணைப்பு வழங்கப்பட்டு இருந்தது. கடந்த நான்காண்டுகளில் இந்த எண்ணிக்கை ஏற்றத்தால் இரு மடங்கு அதிகரித்துள்ளது. இன்று இந்த நகரங்களில் பணிகள் தொடங்கிய பிறகு, அந்த எண்ணிக்கை 2 கோடியைத் தாண்டும் என எதிர்பார்க்கப்படுகிறது. அதேபோன்று, 2014ல் 947 சிஎன்ஜி எரிவாயு விநியோக மையங்கள்தான் நாட்டில் இருந்தன. நமது ஞாபகம் சரியாக இருக்குமேயானால், 25 ஆண்டுகளுக்கு முன்பு நாட்டில், தில்லி, மும்பை மற்றும் சூரத் ஆகிய 3 நகரங்களில் மட்டும் தான் சிஎன்ஜி விநியோக மையங்கள் இருந்தன. அதன்பிறகு 2014 வரை சிஎன்ஜி விநியோக மையங்களின் எண்ணிக்கை 947 ஆகத்தான் இருந்தது. அதன்படி ஆண்டுக்கு 40 மையங்கள்தான் அமைக்கப்பட்டுள்ளன. ஆனால் தற்போது அந்த எண்ணிக்கை 1,470-க்கு மேல் அதிகரித்துள்ளது. 2020ஆம் ஆண்டுக்குள் நாடு முழுவதும் சிஎன்ஜி எரிவாயு விநியோக மையங்களின் எண்ணிக்கை 10 ஆயிரத்தை தாண்டும் என மதிப்பிடப்பட்டுள்ளது.